*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*194. számú előterjesztés*

Bátaszék Város Önkormányzat Képviselő-testületének 2022. szeptember 28-án

16 órakor megtartandó ülésére

Bátaszéki Sport Egyesület aVárosi Tanuszoda nyitva tartási idejének módosítása iránti kérelme

|  |
| --- |
| **Előterjesztő:** Dr. Bozsolik Róbert polgármester**Készítette**: Kondriczné dr. Varga Erzsébet jegyző  **Törvényességi ellenőrzést végezte:** dr. Firle-Paksi Anna aljegyző**Tárgyalja:**PG Bizottság: 2022. 09. 27.KOIS Bizottság: 2022. 09. 26. |

**Tisztelt Képviselő- testület!**

A T. Képviselő- testület a 2022. szeptember 19.-ei rendkívüli testületi ülésén fogadta el a Városi Tanuszoda 2022. szeptember 20. napjától alkalmazandó nyitva tartási idejét, mely a következő:

**Hétfő- péntek 8-17 óráig,**

**Szombat 8-12 óráig,**

**Vasárnap zárva.**

A Bátaszéki Sport Egyesület elnöke a Városi Tanuszoda új nyitva tartási rendjével kapcsolatban az előterjesztés melléklete szerinti kérelemmel fordult a Képviselő- testülethez. Kérelmében a szombati nyitva tartás helyett a vasárnap 8-12 óráig történő nyitva tartást kezdeményezi.

A nyitva tartás BSE kérelme szerinti módosításának pénzügyi és egyéb következményeit az üzemeltető megvizsgálta, (levele az előterjesztés melléklete) mellyel kapcsolatban a fenntartónak jelezte, hogy a szombati és vasárnapi nyitvatartási idő felcserélése a vasárnap dolgozó pénztáros, takarító és az úszómester bérköltségében növekményt eredményez. 2022. december 31-i időpontig ez az összeg 346.800,- Ft. Továbbá a szombati nyitva tartás biztosít jelenleg lehetőséget a külső látogatók részére, akik most a módosított nyitva tartás miatt nem tudják igénybe venni az uszoda szolgáltatásait és nem szabad megfeledkezni a már értékesített bérletek leúszásának lehetőségéről sem. A vasárnapi nyitva tartás ismételten kizárná a külső igénybevételt, mellyel árbevétel kiesése is keletkezik az uszodának.

Amennyiben a Képviselő- testület úgy dönt, hogy a nyitva tartási időt a BSE kérésének megfelelően módosítja, a Tanuszoda üzemeltetési szerződésének módosítása is szükséges a bérköltség növekmény összegének átadása érdekében. (A/1/2 határozati javaslatok) A kérelem elutasítása esetén a B határozati javaslat elfogadása szükséges.

Kérem az előterjesztés megvitatását.

**A/1 H a t á r o z a t i j a v a s l a t :**

**A Tanuszoda nyitva tartásának módosítására**

Bátaszék Város Önkormányzatának Képviselő-testülete, mint a Bátaszéki Tanuszoda tulajdonosa - e jogkörében eljárva - a Tanuszoda nyitva tartását 2022. október 1. napjától az alábbiak szerint határozza meg:

**Hétfő- péntek 8-17 óráig,**

**Szombat zárva,**

**Vasárnap 8-12 óráig.**

*Határidő:* 2022. október 1.

*Felelős:* Kondriczné dr. Varga Erzsébet jegyző

(határozat megküldésért)

*Határozatról értesül:* BSE elnöke

 BÁT-KOM 2004. Kft.

 irattár

**A/2 H a t á r o z a t i j a v a s l a t :**

**a BÁT-KOM 2004 Kft.-vel Tanuszoda üzemeltetésére megkötött szerződés X. számú módosításának jóváhagyására, ahhoz fedezet biztosítására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva –

1. a BÁT-KOM 2004 Kft.-vel a Tanuszoda üzemeltetésére 2018. december 14-én megkötött üzemeltetési szerződés X. számú módosítását– a határozat melléklete szerinti tartalommal – jóváhagyja,
2. felhatalmazza a polgármestert a szerződés módosítás aláírására,
3. a 346.800.- Ft többlet forrást az önkormányzat 2022. évi költségvetésének általános tartalék kerete terhére biztosítja.

*Határidő:* 2022. október 1.

*Felelős:* Dr. Bozsolik Róbert polgármester

(szerződés aláírásáért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

 irattár

**B/ H a t á r o z a t i j a v a s l a t :**

**A Tanuszoda nyitva tartásának módosítására irányuló kérelem elutasítására**

Bátaszék Város Önkormányzatának Képviselő-testülete, mint a Bátaszéki Tanuszoda tulajdonosa - e jogkörében eljárva - a Tanuszoda nyitva tartását 2022. szeptember napjától a 211/2022. (IX. 19.) önk.i határozatával megállapította, azon gazdasági okokból nem kíván módosítani, így a nyitva tartási idő módosítása iránti kérelmet elutasítja.

*Határidő:* 2022. október 10.

*Felelős:* Kondriczné dr. Varga Erzsébet jegyző

(határozat megküldésért)

*Határozatról értesül:* BSE elnöke

 BÁT-KOM 2004. Kft.

 irattár